A o kile wa ikutlwa o imetswe ke maikarabelo mangwe kgotsa mathata a o neng o sa a lebelela? A o lapisitswe ke go kgaratlha letsatsi le letsatsi gore o nne le dilo tse o di tlhokang? Gongwe o mongwe wa batho ba le dimilione ba ba ikutlwang ba tlhakane tlhogo e bile ba boifa ka gonne ba ne ba patelesega go fuduga kwa nagagaeng ya bone le go tshabela kwa nageng e sele. Mme gone, ke mang mo go rona yo o iseng a utlwisiwe botlhoko ke go swelwa ke mongwe yo a mo ratang? 9 Paulo o ne a re: “A re akanyetsaneng gore re tlhotlheletsaneng mo loratong le mo ditirong tse di molemo.” Re tshwanetse go rotloetsa badumedimmogo le rona gore ba bontshe lorato le gore ba dire ditiro tse di molemo. Fa molelo o tloga o tima, re ka nna ra tlhoka go kgotletsa magala le go o butswela. (2 Tim. 1:6) Ka tsela e e tshwanang, re ka tlhotlheletsa bakaulengwe ba rona ka lorato gore ba bontshe gore ba rata Modimo le moagelani. Go akgola ba bangwe ka tsela e e siameng go ka ba tlhotlheletsa gore ba dire ditiro tse di molemo.